laion/Wikipedia-Exotic huggingface dataset:
יוסף הקדוש (פירושונים)

האם התכוונתם ל... יוסף הקדוש – בעלה של מרים, אם ישו על פי הברית החדשה; קדושים נוספים בנצרות המכונים בכינוי זה: יוסף הרמתי; יוסף הקדוש מתבי; יוסף הקדוש מדמשק; יוסף מארלו; ג'וזפה דסה; ג'וזפה דה לאונסה; יוסף מקופרטינו; יוסף כותב ההמנונים; מוסדות בית החולים סנט ג'וזף – בית חולים בשיח' ג'ראח, ירושלים מסדר האחיות סן ג'וזף של ההתגלות בית הספר הצרפתי פרר (סן ג'וזף) בתל אביב בית הספר התיכון סן-ג'וזף (אלמוטראן) בנצרת בית החולים סן-ג'וזף בפריז בית הקברות סן ג'וזף בפריז קפלת סן ג'וזף במלטה אוניברסיטת סנט ג'וזף – מוסד אקדמי ותיק בביירות, לבנון אתרים סנט ג'וזף (אי) באונטריו שבקנדה סנט ג'וזף (מפרץ) – מפרץ בחופה המערבי של פלורידה סנט ג'וזף (חצי אי) – חצי אי בחופה המערבי של פלורידה סנט ג'וזף (טרנידד וטובגו) – העיר העתיקה ביותר בטרינידד וטובגו סנט ג'וזף (דומיניקה) – עיר בדומיניקה סנט ג'וזף (מיזורי) – עיר במדינת מיזורי בארצות הברית סן חוזה סן חוסה (פירושונים)
דטוונס, מלך אקסום

דטוונס (DTWNS מבוטא על ידי היסטוריונים כדאטאוונאס) היה מלך אקסום בשנת 260 לערך. הוא ובנו ZQRNS (מנוקד כמו "Zaqarnas") מוזכרים בכתובת al-Mis`al שבתימן על ידי Yasir Yuhan'im אשר הקים לאחר שהביסם בקרב.. S. C. Munro-Hay, Aksum: An African Civilization of Late Antiquity (Edinburgh: University Press, 1991), p. 74. ערך זה הוא קצרמר בנושא היסטוריה ובנושא אישים. אתם מוזמנים לתרום לוויקיפדיה ולהרחיב אותו.
סאמבראוטאס, מלך אקסום

סאמבראוטאס (Sembrouthes) היה מלך אקסום. הוא ידוע בזכות כתובת ביוונית שנמצאה בדקי-מהרי שבאריתריאה, ומתוארכת לשנה ה-24 לעלייתו לשלטון. הוא השליט הידוע הראשון שהשתמש בתואר "מלך המלכים" בשטחים שמאוחר יותר נשלטו על ידי קיסר אתיופיה. מואנרו-הי ממקם את תקופת שלטונו בין דבח ודטוונס, לשנת 250 לערך. עם זאת, W.R.O. Hahn, במסגרת מחקר שפורסם בשנת 1983, ממקם את סאמבראוטאס במאה ה-4, בין אפילאס ואזנה, ומזהה אותו עם אוסאנאס (או "אלה אמידה). מואנרו-הי גם טוען כי ייתכן שסאמבראוטאס הוא מי שחקק את כתובת מונומנטום אדוליטנום. S. C. Munro-Hay, Aksum: An African Civilization of Late Antiquity (Edinburgh: University Press, 1991), p. 73 . As cited in Munro-Hay, Excavations at Axum (London: British Institute in Eastern Africa, 1989), p. 22. . Munro-Hay, Aksum, p. 80. . ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אליפות אסיה בכדורסל

אליפות אסיה בכדורסל לגברים (באנגלית: FIBA Asia Championship for Men) היא טורניר הכדורסל הראשי, הנערך אחת לשנתיים, בין נבחרות הכדורסל מאסיה ומאוקיאניה. האליפות, המאורגנת על ידי פיב"א אסיה, משמשת גם כטורניר המוקדמות באסיה לאליפות העולם ולמשחקים האולימפיים. שמה הקודם של אליפות זו היה "אליפות הקונפדרציות של אסיה בכדורסל". אליפות הקונפדרציות של אסיה נפתחה במנילה ב-1960, ומטרתה הייתה להעלות את הקבוצה האסייתית הטובה ביותר לטורניר הכדורסל של המשחקים האולימפיים. בארבע התחרויות הבאות זכתה פיליפינים שלוש פעמים באליפות, בעוד יפן ניצחה בגמר את הפיליפינים ב-1965. נבחרות קוריאה הדרומית, יפן ופיליפינים זכו בשלושת הטורנירים שלאחר מכן, עד שנבחרת סין זכתה לראשונה בטורניר בשנת 1975 ומאז הפכה לדומיננטית. מאז רק ארבע פעמים לא זכתה סין באליפות: ב-1986, כאשר פיליפינים זכתה בטורניר עם שני אזרחים אמריקאים; ב-1997 כאשר הסינים התלוננו על האקלים בריאד, העיר בה נערך הטורניר; ב-2007, כאשר סין שלחה אליו את סגל השחקנים הצעירים שלה בשל אירוח האולימפיאדה וההעפלה האוטומטית אליה, ואיראן ניצלה זאת כדי לזכות באליפות; וכן ב-2009 אז סין הסתפקה במדליית הכסף. קוריאה מדורגת ראשונה מבין הקבוצות שסיימו כסגניות, בעוד אחריה נמצאות יפן וצפון קוריאה. נבחרת הפיליפינים נחלשה במהלך השנים, עקב הפוליטיקה סביב הכדורסל במדינה. בתחילת המאה ה-21 שונה שם האליפות ל"אליפות פיב"א אסיה בכדורסל". במהלך הטורניר של 2007 התחרו הנבחרות המערביות בכבוד כנגד הקבוצות המזרחיות החזקות, מה שהתבטא בגמר בין שתי הנבחרות המערביות איראן ולבנון. סיבה עיקרית לכך היא השליחה של השחקנים המשניים של נבחרת סין לטורניר (כאשר השחקנים הבכירים התאמנו לקראת אולימפיאדת בייג'ינג 2008). העיר ווהאן בסין אירחה את הטורניר האחרון שנערך ב-2011. החל מ-2017 משתתפות בטורניר נבחרות מאוקיאניה בעקבות ביטול אליפות אוקיאניה בכדורסל. אתר האינטרנט הרשמי של אליפות אסיה בכדורסל האתר הרשמי של פיב"א אסיה
לוקיוס קסיוס לונגינוס

לוקיוס קסיוס לונגינוס (לטינית: Lucius Cassius Longinus) היה בעלה הראשון של דרוסילה, אחותו של קליגולה. קסיוס לונגינוס היה בן למשפחת נוביליטאס. בשנת 30 מונה לקונסול על ידי טיבריוס ולאחר מכן היה פרוקונסול באסיה, בשנת 33 טיבריוס חיתן את לונגינוס עם נכדתו דרוסילה, בשנת 36-37 ציווה קליגולה על הזוג להתגרש, לפי כמה מן המקורות כך שהוא עצמו יוכל לקיים יחסי עריות עם אחותו, אולם יש חוקרים רבים שמפקפקים במסורות הללו. בשנת 40, ציווה קליגולה על הבאתו של קסיוס לרומא בשלשלאות ורציחתו, בהתבסס על נבואה של אורקל, לפיה קסיוס ינסה להתנקש בחייו. William Smith, Dictionary of Greek and Roman Biography and Mythology, p. 804
הרכב

האם התכוונתם ל... הרכב (בלשנות) – מונח בבלשנות מערך (כדורגל) – התפרסות הרכב 11 השחקנים על מגרש הכדורגל הרכב מוזיקלי – קבוצה של מוזיקאים המתאגדים כדי לנגן מוזיקה סדרת הרכב – מונח בתורת החבורות הרכב (קומפוזיציה) – מונח באמנות
חבייר אורוטי

פרנסיסקו חבייר גונסאלס אורוטיקואצ'ה (בבסקית: Francisco Javier González Urruticoechea; נולד ב-17 בנובמבר 1952 בסן סבסטיאן שבספרד - נפטר בברצלונה ב-24 במאי 2001), הידוע בשם המקוצר חבייר אורוטי, היה כדורגלן ספרדי-בסקי ששיחק בעמדת השוער במדי הקבוצות ריאל סוסיאדד, אספניול וברצלונה ובנבחרות ספרד וחבל הבסקים. ב-1981 זכה בתואר "הכדורגלן הספרדי של השנה" על ידי העיתון "דון בלון" וב-1984 זכה ב"פרס זאמורה" שמוענק לשוער הטוב בלה ליגה. בזמנו בברצלונה נערץ הן על ידי אוהדי הקבוצה והן על ידי חבריו לקבוצה. הוא זכור לימים כאחד משועריה הטובים ביותר, לצד ריקארדו זאמורה ואחרים. הצטרפותו של השוער הבסקי אנדוני זוביזרטה סימנה את סוף הקריירה שלו. הוא פרש ממשחק ב-1988 והחל לעבוד כמאמן שוערים בברצלונה. ב-24 במאי 2001 נהרג בתאונת דרכים. אורוטי החל את הקריירה שלו בקבוצת המילואים של ריאל סוסיאדד ב-1969. הוא ערך את הופעת הבכורה שלו בקבוצה הבוגרת ב-1973. ב-1977 הצטרף לאספניול, שבתקופתו עמה הוענק לו פרס "דון בלון". בתום ארבע עונות באספניול, עבר ליריבתה העירונית ברצלונה. בתחילה היה השוער השני, אחרי פדרו ארטולה, אך בהדרגה תפס את מקומו. לצד שחקנים כגון ברנד שוסטר ודייגו מראדונה היה אורוטי שחקן מפתח בסגל הקבוצה שאומנה על ידי טרי ונבלס. הקבוצה זכתה באליפות ספרד בעונת 1984/85. ב-24 במרץ 1985 עצר בעיטת עונשין ובכך הבטיח לברצלונה את התואר. כשנה לאחר מכן שותף בגמר גביע אירופה לאלופות 1986 עם הקבוצה. בדרכה לשם, במשחק הגומלין של חצי הגמר, במצב של 3-0 לטובת היריבה מהמשחק הראשון, מחה אורוטי על פסיקת שער גבולי (כאשר הכדור היה על קו השער אך לא עבר אותו במלואו) לטובת היריבה. זה אפשר לברצלונה להחזיר שלושה שערים משלה ולהביא את המשחק לדו-קרב בעיטות עונשין. אורוטי הציל בעיטה קריטית והבקיע אחד משלו, ובכך עזר לקבוצתו להעפיל לגמר. אורוטי שיחק 5 פעמים במדי נבחרת ספרד בין 1978 ל-1980. הוא היה בסגל הנבחרת לגביעי העולם 1978, 1982, ו-1986 וליורו 1980 אך לא שותף באף משחק. בנוסף, שיחק פעמיים במדי נבחרת חבל הבסקים ב-1979 וב-1980. חבייר אורוטי, באתר Transfermarkt חבייר אורוטי, באתר BDFutbol חבייר אורוטי, באתר WorldFootball.net חבייר אורוטי, באתר National Football Teams חבייר אורוטי, באתר FootballDatabase.eu אורוטי באתר הרשמי של מועדון הכדורגל ברצלונה הכדורגלן הספרדי של השנה
ביולוגיה של התא

ביולוגיה של התא (נקראת גם ביולוגיה תאית או צִיטוֹלוֹגְיָה) היא ענף בביולוגיה החוקר את המבנה, התפקוד וההתנהגות של תאים. כל היצורים החיים עשויים מתאי. תא הוא יחידת החיים הבסיסית שאחראית על חייהם ותפקודם של יצורים חיים. ביולוגיה של התא היא חקר היחידות המבניות והתפקודיות של תאים. ביולוגיה של התא מקיפה הן תאים פרוקריוטים והן תאים אוקריוטיים ויש לה תתי נושאים רבים כולל מטבוליזם, תקשורת תאים, מחזור התא, ביוכימיה והרכב התא. מקור השם הלועזי של התחום, צִיטוֹלוֹגְיָה (cytology), ביוונית: קיטוֹס פירושו "סל, מכל" (ובהשאלה: תא); לוגיה (λογία) פירושו "תורה". למרות היותם של התאים זעירים ובעלי תכולה ותוכן מוגבלים, עדיין לא צלח בידי הביולוגיה לזהות את מיליוני התרכובות השונות הממלאות תפקידים בתא ואת אלפי התהליכים השונים המתרחשים בו. אפילו בתהליכים חשובים ומוכרים, כגון התפצלות התא (מיטוזה ומיוזה), התמיינות התאים ומותם המתוכנת (אפופטוזה), עדיין רב הנסתר על הנודע. היות שכל היצורים החיים מורכבים מתאים, ביולוגיה של התא היא כיום אחד התחומים הבסיסיים ביותר בביולוגיה (כימיה אורגנית, ביוכימיה וביופיזיקה בסיסיים יותר, אך הללו משתייכים גם למדעים אחרים ולא רק לביולוגיה). למרות שהתארים או המקצועות "ביולוג של התא" או "ציטולוג" נדירים למדי, הרי שחוקרים מתחומים ביולוגיה רבים עוסקים בפועל בחקר היבטים של תפקוד או מבנה תאים, באופן ישיר או עקיף. עם זאת קיימים ביולוגים שעוסקים גם בתחומים אחרים – הנוגעים למערכות חיים בהיקפים גדולים יותר – לדוגמה חקר תפקוד של רקמות, מחקרי תפקוד של אורגניזם שלם, מחקר אבולוציוני, מחקרי אקולוגיה, וירולוגיה, אפידמיולוגיה, זואולוגיה ועוד. תאוריית התא מבנה תא צמחי מדיה וקבצים בנושא ביולוגיה של התא בוויקישיתוף ביולוגיה של התא, באתר אנציקלופדיה בריטניקה (באנגלית) ציטולוגיה, דף שער בספרייה הלאומית כתבי עת באנגלית: Cell, כתב עת בנושא ביולוגיה של התא Journal of Cell Biology, כתב עת בנושא ביולוגיה של התא Nature Cell Biology, כתב עת בנושא ביולוגיה של התא, מבית Nature Biology of the Cell, כתב עת בנושא ביולוגיה של התא Molecular and Cellular Biology, כתב עת בנושא ביולוגיה של התא Molecular Biology of the Cell, כתב עת בנושא ביולוגיה של התא European Journal of Cell Biology, כתב עת בנושא ביולוגיה של התא אחרים: הספר Molecular Cell Biology; הספר מצוי בשלמותו באינטרנט ונגיש לכל בחינם. ניתן לעלעל בו רק באמצעות הקשת מילת חיפוש האגודה האמריקנית לביולוגיה של התא Cells Alive, אתר בעל עשרות אנימציות ותרשימים בנושא ביולוגיה של התא פרקים בביולוגיה של התא ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
ניסוי הקונפורמיות של אש

ניסוי הקונפורמיות של אָש נערך בשנת 1951 על ידי החוקר סולומון אש, מטרת הניסוי: חקירת כוחה של הקונפורמיות הקבוצתית, והוא משתייך לתחום הפסיכולוגיה החברתית. אָש הושיב שבעה אנשים בחדר, כאשר מתוכם אדם אחד הוא הנבדק והשאר משתפי פעולה עם החוקר. לאנשים הוצגו שלושה קווים אנכיים באורכים שונים, ועליהם היה לומר איזה מהקווים דומה ביותר באורכו לקו נוסף שהוצג (המטלה הייתה קלה). האנשים נשאלו זה אחר זה לגבי תשובתם לכל סט קווים, כאשר הנבדק היה תמיד האחד לפני האחרון שענה את תשובתו, כך ששמע את תשובותיהם של חמישה אנשים אחרים. בפעמיים הראשונות ענו כל המשתתפים את התשובה הנכונה, אך בשאר צעדי הניסוי, ענו משתפי הפעולה את התשובה הנכונה רק ברבע מהפעמים. בשאר הפעמים ענו כולם את אותה תשובה שגויה. אש רצה לבדוק אם הנבדק ישנה את התנהגותו לאור התנהגותם של שאר האנשים. כאשר שאר האנשים ענו נכון, הנבדקים לא טעו בזיהוי הקו הדומה. אך כאשר משתפי הפעולה נתנו תשובה שגויה, נטו הנבדקים לענות כמוהם. חצי מהנבדקים ענו תשובה שגויה כמו שאר המשתתפים לפחות במחצית מצעדי הניסוי. רק רבע מהנבדקים לא התנהגו בצורה קונפורמית באף אחד מהמקרים ונתנו תשובה נכונה בכל הצעדים. אש שאל את נבדקיו מדוע הם ענו כפי שענו. התשובה הנפוצה ביותר הייתה שהנבדק ידע שהוא עונה תשובה שגויה, אך לא רצה לענות באופן שונה. בנוסף, חלק מהנבדקים הטילו ספק ביכולת השיפוט שלהם ואילו אחרים טענו שהשתכנעו שהקו עליו הצביעו יתר המשתתפים הוא הדומה ביותר. אש בחר דווקא משימה קלה שהתשובה שלה כה ברורה מכיוון שרצה לחקור צייתנות, קונפורמיות ציבורית באופן טהור, תוך נטרול האפשרות שהמשתתפים שינו את דעתם לגבי התשובה הנכונה, או טעו לגביה מלכתחילה. מחקרים מאוחרים יותר (של אלן ולווין) שהשתמשו בפרדיגמה ניסויית זו מצאו שכאשר הקבוצה אינה מציגה עמדה אחידה, יורדת בצורה דרסטית מידת ההתנהגות הקונפורמית. מספיק שאדם אחד יציג עמדה שונה מיתר המשתתפים (גם אם היא אינה זהה לזו של הנבדק), כדי להקטין את הסיכוי להתנהגות קונפורמית של הנבדק. למעשה, עלה כי מה שחשוב לשם קונפורמיות הוא הקונצנזוס, ולא מספר האנשים החושבים אותו הדבר. מונחים בפסיכולוגיה חברתית מדיה וקבצים בנושא ניסוי הקונפורמיות של אש בוויקישיתוף ניסוי הקונפורמיות של אש בסרטון ביוטיוב. Allen, V.L & Levine, J.M. (1969). Consensus and conformity. Journal of Experimental Social Psychology. V.5 (4), pp. 389-399.
חלדרלנד

חלדרלנד (בהולנדית: ‏Gelderland‏Ⓘ‏) הוא מחוז במזרח הולנד. בירת המחוז היא העיר ארנהם, והעיר הגדולה ביותר בו היא ניימכן. מחוז זה הוא הגדול בהולנד מבחינת שטחו, והוא משתרע על פני 4,975 קמ"ר, אך אוכלוסייתו היא הרביעית בגודלה בלבד ומונה 1,975,704, מה שהופך את המחוז לשישי בצפיפותו (397 איש לקמ"ר). לפי נתוני הלשכה המרכזית לסטטיסטיקה של הולנד משנת 2002/2003, ל-35% מאוכלוסיית המחוז אין דת, 30% מהתושבים פרוטסטנטים, 28% קתולים, 4% מוסלמים ו-3% מגדירים את עצמם אחרת. במחוז חלדרלנד נמצא הפארק הלאומי הוכה פלוהה ובו גם מוזיאון קרולר-מילר. מדיה וקבצים בנושא חלדרלנד בוויקישיתוף אתר האינטרנט הרשמי של חלדרלנד (בהולנדית, באנגלית ובגרמנית) חלדרלנד, ברשת החברתית פייסבוק חלדרלנד, ברשת החברתית אקס (טוויטר) חלדרלנד, ברשת החברתית אינסטגרם חלדרלנד, ברשת החברתית LinkedIn חלדרלנד, סרטונים בערוץ היוטיוב חלדרלנד, סרטונים באתר Vimeo חלדרלנד, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של הולנד. אתם מוזמנים לתרום לוויקיפדיה ולהרחיב אותו.
ישיבת נתיבות עולם

ישיבת נתיבות עולם היא ישיבה חרדית-ליטאית לחוזרים בתשובה ישראלים, השוכנת בבני ברק. הישיבה, שהיא בין הישיבות החרדיות הראשונות בישראל המיועדות רק לחוזרים בתשובה ישראלים, נוסדה בל"ג בעומר ה'תש"ם (1980 ) על ידי הרב יוסף ברוק, בברכת הרב אלעזר מנחם שך. בנשיאות הישיבה עמדו הרב שך עצמו והרב חיים פרידלנדר. בהקמת הישיבה השתתף הרב שמחה כהן שאף עומד בראשותה עד פטירתו (מרץ 2023, ניסן תשפ"ג). גילם הממוצע של תלמידי הישיבה גבוה משמעותית יותר מאשר בישיבות ליטאיות סטנדרטיות, כתוצאה מכך שהחזרה בתשובה נעשית לרוב בגיל מבוגר יותר. עם זאת בישיבה נעשה ניסיון לבנות מסגרת ישיבתית רגילה ויש בה מסלול ההתקדמות מדורג במשך חמש שנים. הלימוד מתקיים במשך כל היום ומודגש הצורך לשהות בפנימיית הישיבה, במטרה להתנתק מהעולם החילוני. בצמוד לישיבה מתקיים גם כולל אברכים שרובם חוזרים בתשובה. הישיבה מסיעת לחוזרים בתשובה, להתערות בציבור החרדי. בחופשות מתקיימת במקום "ישיבת בין הזמנים" לתלמידים החפצים בכך. במסגרת זו משתתפים גם רבים מתושבי האזור. הישיבה מוציאה לאור, מאז אלול תשנ"ט, את הירחון "עת לחשוב (בחמשת הגליונות הראשונים: "עת לשוב") - כתב עת לחשיבה יהודית ולנעשה בעולמה של תשובה". לישיבה שלוחה בעיר תל אביב בשם "דרך עץ החיים", בראשותה עומד הרב שמחה יעקובוב. ר"מים: הרב ישראל ארנון, הרב נחמן בלומנשטוק, הרב יששכר שטיינהרטר, הרב משה אברהם רייכנברג. הרב יצחק ברנר, מראשוני הר"מים, נפטר בשנת 2008, הרב אברהם אדרת נהרג בשנת 2020 בתאונת דרכים. משגיח: הרב נחום דיאמנט. פרופ' דורון אאורבך - פרופסור לכימיה באוניברסיטת בר-אילן. הרב ד"ר מיכאל אברהם - ד"ר לפיזיקה ור"מ במכון הגבוה לתורה של אוניברסיטת בר-אילן. יוני גרשטיין - צייר וקריקטוריסט. נח הרץ - סא"ל בחיל האוויר, שהתפרסם בנופלו בשבי הסורי במלחמת יום הכיפורים. רענן נאמן - מפקד טייסת קרב, בעל עיטור המופת. פרופ' דב סקיבין - פרופ' למטאורולוגיה באוניברסיטת בן-גוריון דני שטג - שחקן חנן לדרמן - שחקן אהוד בנאי - זמר שיח שבים, האזין, כתב וערך משה גרילק. בני ברק, הוצאת פלג, תשנ"ה (1995) - ספר שבו מתועדות שיחות של בוגרי ותלמידי הישיבה על חזרתם בתשובה ונושאים נוספים. מוסדות נתיבות עולם - 25 : כ"ה שנים לישיבת נתיבות עולם, (תש"מ - תשס"ה), בני ברק, תשס"ה אתר האינטרנט הרשמי של ישיבת נתיבות עולם מאות שיעורים לצפייה מרבני ישיבת "נתיבות עולם" באתר בינינו ישיבת נתיבות עולם (בני ברק), דף שער בספרייה הלאומית משה גרילק, שיח שבים, בני ברק, 1995, ברשימת המשתתפים.
דונלד האריסון

דונלד האריסון (באנגלית: Donald Harrison‏; נולד ב-23 ביוני 1960 בניו אורלינס לואיזיאנה) הוא נגן סקסופון ג'אז אמריקאי. האריסון עוסק גם בסגנונות אחרים, דוגמת היפ הופ ורית'ם אנד בלוז. האריסון החל את הקריירה שלו בשנות שמונים בשליחי הג'אז של ארט בלייקי, הוא גם עזר בהנהלה האומנותית חלק מהתקופה. לאחר מכן בשנות התשעים ניגן בציידי הראשים ("The Headhunters") הרכב ג'אז פאנק ופיוז'ן מוכר ופופולרי. האריסון ניגן עם מוזיקאים רבים ונחשבים דוגמת ארט בלייקי, מיילס דייוויס, מק'קויי טיינר, רוי היינס, נט אדרלי, רון קרטר, טוני ויליאמס ורבים אחרים. האריסון גם מוביל הרכבים, הוא הוציא מספר אלבומים בסגנון פוסט-בופ והארד בופ. הוא משלב בנגינה ובהלחנה שלו גם השפעות ממוזיקה שחורה אחרת מלבד ג'אז, כמו היפ הופ ורית'ם אנד בלוז. בינואר 2007 נבחר לאיש השנה של עיתון הג'אז ג'אזיז. מתוך הזדהות עם עיר הולדתו כל הרווחים מאלבומו "Nouveau Swing" ילכו לנפגעי הוריקנים. ב-2015 הופיע בישראל כחלק מסדרת ג'אז חם האריסון היה אחראי על חינוכם המוזיקלי של כמה וכמה נגנים כולל כריסטיאן סקוט שהיה מועמד לפרס גראמי (והוא גם אחיינו של האריסון). כמו כן הוא מככב בסרטו של ספייק לי "When the Levees Broke". נוסף על כן, ניהל האריסון את בית הספר החדש לג'אז של בית הספר איזידור ניומן בניו אורלינס אשר. מדיה וקבצים בנושא דונלד האריסון בוויקישיתוף אתר האינטרנט הרשמי של דונלד האריסון דונלד האריסון, באתר Last.fm (באנגלית) דונלד האריסון, באתר AllMusic (באנגלית) דונלד האריסון, באתר MusicBrainz (באנגלית) דונלד האריסון, באתר Discogs (באנגלית) דונלד האריסון, באתר Songkick (באנגלית) דונלד האריסון באתר ג'אז חם
מכמש

מכמש (למפת דרום השומרון מוגדלת)   מכמש (למפת דרום השומרון רגילה)   מכמש (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכמש (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכמש מִכְמָשׂ (גם: מִכְמָס) הייתה עיר מרכזית בנחלת שבט בנימין בתקופת המקרא ובתקופת בית שני. לפי התיאור המקראי, מכמש שכנה צפונית לגבע ובסמוך למגרון. בחלק מהמקורות נכתב "מכמס". היו ששיערו ששם המקום נובע מהשורש כ.מ.ס, על שום שהמקום כמוס בין הגבעות. העיר הקדומה מזוהה כיום ב"תל מרים", הסמוך לכפר הערבי "מח'מאס" המשמר את השם הקדום, ואשר נמצא בהתאם לתיאור המקראי מצפון לכפר "ג'בע" (הוא גבע המקראית). ההתנחלות מעלה מכמש הוקמה מזרחית למח'מאס, ונקראת על שם העיר הקדומה. העיר נזכרת לראשונה בתיאור מלחמת מכמש בין יהונתן בן שאול המלך לפלשתים שחנו בה: ”וּפְלִשְׁתִּים נֶאֱסָפִים מִכְמָשׂ ... וַיֵּצֵא מַצַּב פְּלִשְׁתִּים אֶל מַעֲבַר מִכְמָשׂ ... וּבֵין הַמַּעְבְּרוֹת אֲשֶׁר בִּקֵּשׁ יוֹנָתָן לַעֲבֹר עַל מַצַּב פְּלִשְׁתִּים שֵׁן הַסֶּלַע מֵהָעֵבֶר מִזֶּה וְשֵׁן הַסֶּלַע מֵהָעֵבֶר מִזֶּה וְשֵׁם הָאֶחָד בּוֹצֵץ וְשֵׁם הָאֶחָד סֶנֶּה הַשֵּׁן הָאֶחָד מָצוּק מִצָּפוֹן מוּל מִכְמָשׂ וְהָאֶחָד מִנֶּגֶב מוּל גָּבַע”. העיר נזכרת גם בתיאור מסע סנחריב לעבר ירושלים: ”בָּא עַל עַיַּת עָבַר בְּמִגְרוֹן לְמִכְמָשׂ יַפְקִיד כֵּלָיו”. מכמש הייתה אחת הערים אליהן שבו עולי בבל: ”וּבְנֵי בִנְיָמִן מִגָּבַע מִכְמָשׂ וְעַיָּה וּבֵית אֵל וּבְנֹתֶיהָ”, וכן: ”בְּנֵי הָרָמָה וָגָבַע שֵׁשׁ מֵאוֹת עֶשְׂרִים וְאֶחָד אַנְשֵׁי מִכְמָס מֵאָה עֶשְׂרִים וּשְׁנָיִם”. מאוחר יותר, נזכרת מכמש כעיר בה ריכז יונתן החשמונאי את שלטונו בתקופת מרד החשמונאים. חז"ל ציינו את העיר לשבח בשל המנחות שהובאו ממנה לבית המקדש: ”ואיזה הוא המובחר שלהם - מכמס וינוחה אלפא לסולת”. אוסביוס, בחיבורו האונומסטיקון (תחילת המאה ה-4 לספירה), מציין את מכמש בימיו כ"כפר גדול". מגרון (יישוב מקראי) קרב מכמש יואל אליצור, "שרידי דרך-מלך ישראלית בין גבע למכמש", בתוך: זאב ארליך (עורך), ...לפני אפרים ובנימין ומנשה..., קובץ מחקרים ותגליות בגאוגרפיה-היסטורית, ירושלים: המועצה האזורית מטה בנימין, תשמ"ה 1985, עמ' 71–82. שמואל ורגון, ההבט הגאוגרפי של קרב מכמש, אתר 'דעת' משה גרסיאל, קרב מכמש, עיון היסטורי ספרותי(הקישור אינו פעיל) מכמש, ב"אנציקלופדיה יהודית" באתר "דעת" מוח'מאס (יהודה ושומרון), דף שער בספרייה הלאומית ספר שמואל א', פרק י"ד, פסוק ב'. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ד', 961-962. ספר שמואל א', פרק י"ג, פסוקים י"א–כ"ג; ספר שמואל א', פרק י"ד, פסוק ה'. ספר ישעיהו, פרק י', פסוק כ"ח. ספר נחמיה, פרק י"א, פסוק ל"א. ספר עזרא, פרק ב', פסוקים כ"ו–כ"ז; ספר נחמיה, פרק ז', פסוק ל"א. ספר מקבים א, ט, ע"ה. משנה, מסכת מנחות, פרק ח', משנה א'. אונומסטיקון, 132, שורה 3. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
היפאסוס

היפאסוס (ביוונית: Ίππασος) היה פילוסוף יווני מהאסכולה הפיתגוראית שחי במאה החמישית לפנה"ס. מוצאו מהעיר מטאפונטום שביוון הגדולה. פאפוס מאלכסנדריה מייחס את גילוי המספרים האי-רציונלים לאסכולה הפיתגוראית (על פי משפט פיתגורס, אורך היתר במשולש ישר-זווית שאורך שני ניצביו 1 הוא השורש הריבועי של 2), אולם הגילוי נשמר בסוד על-מנת שלא לסתור את הטענה של האסכולה הפיתגוראית שהעולם כולו ניתן לתיאור כיחסים בין מספרים טבעיים. פאפוס מציין שהראשון שחשף סוד זה סולק בטביעה. יאמבליכוס מביא שלל סיפורים סותרים על חבר האסכולה הפיתגוראית שנענש על ידי האלים בטביעה, ואחד הסיפורים מציין שהיפאסוס נענש בטביעה. סיפורים אלה מצטרפים יחדיו לייחוס הגילוי של המספרים האי-רציונליים להיפאסוס. אמינות סיפורים אלה מוטלת בספק, וחוקרים בני זמננו סבורים כי גילויים של המספרים האי-רציונליים לא זעזע את עולמו של פיתגורס. הם מסבירים שהמקור לאגדה זו הוא שהיוונים בתקופתו של פיתגורס, השתמשו באותה מילה כדי לתאר מספרים אי רציונליים, כאלה שאינם יחס בין שני מספרים שלמים, וכדי לתאר תופעה "לא רציונלית", כלומר תופעה ש"לא תיאמן". אגדות אחרות מספרות שהיפאסוס סולק מהאסכולה הפיתגוראית מפני שפרסם את אמונותיהם, או שהוטבע כיוון שייחס לעצמו את גילוי מבנהו של הדודקהדרון, גוף שכל פאותיו הם מחומשים משוכללים. קיימת הוכחה, שגילויה מיוחס להיפאסוס, שהיחס בין אורך האלכסון במחומש משוכלל לאורך בסיסו הוא מספר אי רציונלי. היפאסוס היה הראשון שחקר את התהודה ואת האקוסטיקה. חלק מחיבוריו שרד עד ימינו. מדיה וקבצים בנושא היפאסוס בוויקישיתוף היפאסוס, באתר אנציקלופדיה בריטניקה (באנגלית) Kurt Von Fritz, The Discovery of Incommensurability by Hippasus of Metapontum, Annals of Mathematics Second Series, Vol. 46, No. 2, April 1945, pp. 242-264
מכמש (פירושונים)

האם התכוונתם ל... מכמש – עיירה בנחלת שבט בנימין, בתקופת המקרא קרב מכמש – קרב שניטש, לפי המסופר בתנ"ך, בין ממלכת ישראל המאוחדת לבין הצבא הפלישתי, במכמש מוח'מאס – עיירה פלסטינית המזוהה עם העיר מכמש העתיקה. מעלה מכמש (לעיתים: מכמש) - התנחלות ויישוב קהילתי דתי לאומי באזור מדבר אדומים מזרחית לרמאללה, בתחום השיפוט של מועצה אזורית מטה בנימין; קרויה על שם העיר המקראית מכמש נחל מכמש (ואדי סווינית) - יובלו העיקרי של נחל פרת
חלימה

האם התכוונתם ל... חלום – חוויה שמתרחשת בעת השינה חלימה מודעת – תופעה שבה אדם מודע לכך שהוא חולם אברהם חלימה – שופט בית המשפט העליון
אלקמאון מקרוטון

אלקמאון מקרוטון (ביוונית: Ἀλκμαίων) היה פילוסוף יווני הנחשב לאחד מאבות האנטומיה. לא ידוע בוודאות מתי חי אלקמאון, אך נאמר עליו שהיה מתלמידיו של פיתגורס, ואם כך הדבר הרי שהוא חי בסוף המאה ה-6 לפנה"ס ובתחילת המאה ה-5 לפנה"ס. הוא נולד בעיר קרוטונה שבדרום איטליה של היום. לא ידוע אם אלקמאון היה רופא ואם ביצע ניתוחים בעצמו. רוב ספריו של אלקמאון עוסקים ברפואה, בפילוסופיה ובנושאים קרובים. הוא עסק בין השאר בהתפתחות העובר, בשינה, במחלות, במוות, בשאלת נצחיות הנשמה, ובנושאים נוספים מתחומי הפסיכולוגיה והאפיסטמולוגיה. כתביו של אלקמאון בנושאי רפואה התבלטו במחשבה מקורית. כך למשל, הוא היה הראשון שהבין כי המוח הוא האיבר שאחראי להכרה ולהבנה, והוא היה הראשון שהבדיל בין תפיסה והבנה. כמו כן, אלקמאון הבין שצריך להיות קשר בין החושים למוח. אלקמאון עסק בספריו גם באסטרונומיה ובקוסמולוגיה. אודות אלקמאון באנציקלופדיה לפילוסופיה של סטנפורד אלקמאון מקרוטון, באתר אנציקלופדיה בריטניקה (באנגלית)
אלקמאון

האם התכוונתם ל... אלקמאון מקרוטון – פילוסוף יווני אלקמאון – דמות במיתולוגיה היוונית אלקמאון – המלך האחרון של אתונה העתיקה אלקמאון בן מגאקלס – מפקד הצבא באתונה העתיקה
נתיבות עולם (פירושונים)

האם התכוונתם ל... נתיבות עולם – ספר של המהר"ל מפראג נתיבות עולם (מקקאול) – ספר של המיסיונר אלכסנדר מקקאול (אנ') (במקור: Old Paths, יצא בעברית בלונדון, 1839), עליו השיגו יצחק בר לווינזון ב"זרובבל" ושמואל יוסף פין ב"דרכי השם". ישיבת נתיבות עולם – ישיבה לחוזרים בתשובה בבני ברק.